คนปทุมฯทำดีถวายพ่อ กินฟรีเตี๋ยวเรือ 999 ชาม-รพ.ชื่อดัง ย้อมผ้าดำฟรี
ชาวปทุมธานี ร่วมทำความดีถวายเป็นพระราชกุศลแด่ในหลวง ร.9 ร้านก๋วยเตี๋ยวเรือชื่อดัง ตรงข้ามวัดสามัคคิยาราม เลี้ยงก๋วยเตี๋ยวปชช.ฟรี 999 ชาม พร้อมแจกข้าว 99 กล่อง ส่วนที่ รพ.บางปะกอก-รังสิต 2 รับย้อมผ้า-แจกฟรีริบบิ้นสีดำ  ,เมื่อวันที่ 28 ต.ค 59 ผู้สื่อข่าวรายงานว่า ที่ร้านเอี่ยว ก๋วยเตี๋ยวเรือเรซซิ่ง ตั้งอยู่ตรงข้ามวัดสามัคคิยาราม (วัดเมี่ยง) ถ.ปทุม-เสนา ม.4 ต.คลองควาย อ.สามโคก จ.ปทุมธานี ซึ่งเป็นร้านก๋วยเตี๋ยวชื่อดัง ได้เปิดให้ลูกค้าและประชาชนทั่วไป มาทานก๋วยเตี๋ยว และข้าวกะเพรา ฟรี เพื่อเป็นการทำความดีเพื่อพ่อ ถวายเป็นพระราชกุศล พระบาทสมเด็จพระปรมินทรมหาภูมิพลอดุลยเดช รัชกาลที่ 9 โดยมีลูกค้าและประชาชน ต่างเดินทางมาทานกันเป็นจำนวนมากตลอดทั้งวัน,นายศราวุฒิ ก้านขาว เอี่ยว เจ้าของร้านกล่าวว่า ตนพร้อมด้วย น.ส.ธนภร แย้มเครือ ภรรยา และครอบครัว ได้เปิดร้านขายก๋วยเตี๋ยวเรือมานานกว่า 20 ปี ได้สำนึกในพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดช รัชกาลที่ 9 อย่างหาที่สุดมิได้ จึงได้ร่วมกันทำความดีเพื่อถวายเป็นพระราชกุศล โดยมีกลุ่มเพื่อนๆ มาร่วมด้วยช่วยกัน เลี้ยงก๋วยเตี๋ยวหมูฟรี จำนวน 999 ชาม ข้าวกะเพรา 99 กล่อง รวมทั้งแคบหมู และน้ำดื่มฟรี โดยตลอดทั้งวันมีลูกค้า และประชาชน ต่างเดินทางมารับประทานกันจำนวนมาก ,ขณะที่บริเวณหน้า รพ.บางปะกอก-รังสิต 2 ต.ประชาธิปัตย์ อ.ธัญบุรี จ.ปทุมธานี ก็มีการตั้งเต็นท์รับย้อมผ้าสีดำฟรีให้กับประชาชนทั้งในบริเวณใกล้เคียง และประชาชนทั่วไป โดยไม่ต้องเสียค่าใช้จ่ายใดๆ ทั้งสิ้น พร้อมทั้งแจกริบบิ้นสีดำให้กับประชาชนที่มาใช้บริการอีกด้วย โดยมีประชาชนนำเสื้อผ้ามาย้อมกันอย่างต่อเนื่องตลอดทั้งวัน,ทางด้าน นพ.วิชัย เดชะทัตตานนท์ กรรมการผู้อำนวยการโรงพยาบาลบางปะกอก-รังสิต 2 กล่าวเปิดเผยว่า การรับย้อมผ้าสีดำ และแจกริบบิ้นฟรีนี้ เพื่อแสดงความอาลัยและถวายเป็นพระราชกุศล พระบาทสมเด็จพระปรมินทรมหาภูมิพลอดุลยเดช โดยเริ่มดำเนินการมาตั้งแต่ 25 ต.ค. ที่ผ่านมา และจะรับย้อมผ้าดำฟรี ไปจนถึงวันที่ 24 พ.ย.59 โดยที่ผ่านมาย้อมผ้าไปแล้วกว่า 700 ชิ้น และจะดำเนินการต่อไปเป็นเวลา 1 เดือน
ชาวปทุมธานี ร่วมทำความดีถวายเป็นพระราชกุศลแด่ในหลวง ร.9 ร้านก๋วยเตี๋ยวเรือชื่อดัง ตรงข้ามวัดสามัคคิยาราม เลี้ยงก๋วยเตี๋ยวปชช.ฟรี 999 ชาม พร้อมแจกข้าว 99 กล่อง  
ในหลวงสวรรคต,พระเจ้าอยู่หัวสวรรคต,รัชกาลที่ 9 สวรรคต,สิ้นรัชกาลที่ 9,พระบาทสมเด็จพระปรมินทรมหาภูมิพลอดุลยเดช,ประวัติในหลวง,รูปในหลวง,ภาพในหลวง,พระราชดำรัส,พระราชกรณียกิจ,พระบรมมหาราชวัง,พระที่นั่งดุสิตมหาปราสาท,คนเมืองปทุม,ทำดีเพื่อพ่อ,ย้อมผ้าดำ,แจกริบบิ้น,ถวายเป็นพระราชกุศล,โรงพยาบาลบางปะกอก,รังสิต2,ปทุมธานี